Them

Them oli Põhja-Iirimaa rokkansambel, mis tegutses aastatel 1964–1972. See on eelkõige tuntud garage rocki ühe tuntuima laulu "Gloria" poolest ja ansamblina, mis pani aluse Van Morrisoni lauljakarjäärile. Lisaks Van Morrisonile kuulusid ansambli algkoosseisu basskitarrist Alan Henderson, kitarrist ja laulja Billy Harrison, trummar Ronnie Milling ning klahvpillimängija Eric Wrixon.

Ansambel sai nime 1954. aasta õudusfilmi "Nemad!" ("Them!") järgi. Ansamblil oli Suurbritannias kaks esikümnehitti: "Baby, Please Don't Go" (1964), mis jõudis Briti singlite edetabelis teisele kohale, ja "Here Comes the Night" (1965), mis jõudis teisele kohale. USA-s jõudis esineljakümnesse kaks ansambli singlit: "Here Comes the Night" ja "Mystic Eyes" (1965).

Van Morrison salvestas Themiga kaks albumit: "The Angry Young Them" (1965) ja "Them Again" (1966). Pärast seda lahkus ta ansamblist ja alustas edukat soolokarjääri. Seejärel lagunes Them kaheks eraldi ansambliks: The Belfast Gypsies, mis jäi stiililt lähedaseks Van Morrisoni-aegse Themiga, ja Them, mis hakkas viljelema psühhedeelsemat muusikat. Them tegutses kuni 1972. aastani.Them. allmusic.com. Vaadatud 9.1.2025 1979. aastal tulid Alan Henderson, Billy Harrison ja Eric Wrixon ilma Van Morrisonita uuesti kokku ning salvestasid albumi "Shut Your Mouth" ning tegi kontserttuuri Saksamaal, kus lõi lisaks trummarina kaasa Billy Bell ja lauljana Mel Austin.

 Stuudioalbumid 
 "The Angry Young Them" (USA-s pealkirja all "Them"; 1965)
 "Them Again" (1966)
 "Belfast Gypsies" (1967)
 "Now and "Them"" (1968)
 "Time Out! Time in for Them" (1968)
 "Them" (1969)
 "Them in Reality" (1970)
 "Shut Your Mouth" (1979)

 Viited 

Kategooria:Põhja-Iirimaa
Kategooria:Ansamblid